Държавен вестник, бр. 88, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  88
обективирана по ясен начин чрез използване 
на термина „отпада“ за всеки един от тези 
случаи и не оставя съмнение за целения правен 
ефект. Доколкото частта от § 3 ПЗР на Закона 
за контрол по прилагане на ограничителните 
мерки (обн., ДВ, бр. 8 от 2023 г.; изм. и доп., 
бр. 67 от 2023 г.), а именно „Законът влиза 
в сила от 5 февруари 2023 г.“, не е отменена 
(според терминологията на законодателя 
„отпаднала“) или изменена с изменителния 
закон, т.е. тя не е предмет на изменителния 
закон, инкорпориран в изменяния, поради 
това не може да бъде предмет на преценка 
от Съда при упражняване на правомощие-
то по чл. 149, ал. 1, т. 2 от Конституцията. 
Конституционният съд обръща внимание, 
че ЗИД на Закона за контрол по прилагане 
на ограничителните мерки (обн., ДВ, бр. 67 
от 4.08.2023 г.) влиза в сила съгласно чл. 5, 
ал. 5 от Конституцията, т.е. на 8.08.2023 г., 
откогато започва да тече срокът по § 2, ал. 1 
от ПЗР на Закона за контрол по прилагане 
на ограничителните мерки (обн., ДВ, бр. 8 от 
2023 г.; изм. и доп., бр. 67 от 2023 г.).
Предвид изложеното Конституционният 
съд счита, че искането в частта относно § 3 
от ПЗР на Закона за контрол по прилагане 
на ограничителните мерки (обн., ДВ, бр. 8 
от 2023 г.; изм. и доп., бр. 67 от 2023 г.) не 
следва да бъде допуснато за разглеждане по 
същество и производството в тази част следва 
да бъде прекратено.
На основание чл. 20а, ал. 1 ПОДКС като 
заинтересувани институции, които да пред-
ставят становище по делото, следва да бъдат 
конституирани: Народното събрание, Минис-
терският съвет, министърът на икономиката 
и индустрията, министърът на транспорта и 
съобщенията, министърът на правосъдието, 
министърът на финансите, министърът на 
енергетиката и Държавна агенция „Нацио-
нална сигурност“.
На основание чл. 20а, ал. 2 ПОДКС следва 
да бъдат поканени да предложат становище 
по делото: Съюзът на юристите в България, 
Сдружение „Българска асоциация за европей-
ско право“ и Сдружение „Българска петролна 
и газова асоциация“.
На основание чл. 20а, ал. 3 ПОДКС след-
ва да бъдат поканени да предложат писмено 
правно мнение следните изтъкнати специа-
листи от науката и практиката: проф. д.ю.н. 
член-кор. Иван Русчев, проф. д-р Огнян 
Герджиков, проф. д-р Пенчо Пенев, проф. 
д-р Пламен Киров, доц. д-р Иван Стойнев, 
доц. д-р Мартин Белов, доц. д-р Наталия Кисе-
лова, доц. д-р Станислав Костов, доц. д-р Таня 
Бузева, доц. д-р Траян Конов, доц. д-р Христо 
Христев, доц. д-р Юлия Захариева.
На заинтересуваните институции, както и 
на поканените неправителствени организации 
и изтъкнати специалисти се предоставя три-
десетдневен срок от съобщаването, в който 
могат да представят становище и да дадат 
писмено правно мнение.
По изложените съображения и на осно-
вание чл. 149, ал. 1, т. 2 от Конституцията 
Конституционният съд
О П Р Е Д Е Л И :
Допуска за разглеждане по същество ис-
кането на президента на Република България 
за установяване на противоконституционност 
на § 2, ал. 1 от Преходните и заключителните 
разпоредби на Закона за контрол по прилагане 
на ограничителните мерки с оглед на действи-
ята на Русия, дестабилизиращи положението 
в Украйна (обн., ДВ, бр. 8 от 2023 г.; изм. и 
доп., бр. 67 от 4.08.2023 г.).
Отклонява искането на президента на 
Република България за установяване на про-
тивоконституционност на § 2, ал. 2 и § 3 от 
преходните и заключителните разпоредби на 
Закона за контрол по прилагане на ограничи-
телните мерки с оглед на действията на Русия, 
дестабилизиращи положението в Украйна 
(обн., ДВ, бр. 8 от 2023 г.; изм. и доп., бр. 67 
от 4.08.2023 г.) и прекратява конституционното 
производство в тази му част. 
Конституира като заинтересувани инсти-
туции по делото: Народното събрание, Ми-
нистерския съвет, министъра на икономиката 
и индустрията, министъра на транспорта и 
съобщенията, министъра на правосъдието, 
министъра на финансите, министъра на енер-
гетиката и Държавна агенция „Национална 
сигурност“.
Отправя покана да предложат становище 
до Съюза на юристите в България, Сдружение 
„Българска асоциация за европейско право“ 
и Сдружение „Българска петролна и газова 
асоциация“.
Отправя покана за даване на писмено 
правно мнение до проф. д.ю.н. член-кор. Иван 
Русчев, проф. д-р Огнян Герджиков, проф. д-р  
Пенчо Пенев, проф. д-р Пламен Киров, доц. 
д-р Иван Стойнев, доц. д-р Мартин Белов, 
доц. д-р Наталия Киселова, доц. д-р Станислав 
Костов, доц. д-р Таня Бузева, доц. д-р Траян 
Конов, доц. д-р Христо Христев, доц. д-р 
Юлия Захариева.
Заинтересуваните институции, както и 
поканените неправителствени организации и 
специалисти могат да представят становище 
и да дадат писмено правно мнение в триде-
сетдневен срок от съобщаването.
Препис от определението да се изпрати 
на вносителя, който в тридесетдневен срок 
от уведомяването може да представи допъл-
нителни съображения, както и на Народното 
събрание.
Председател:  
Павлина Панова
7628